

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

16 մարտի 2023 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

2022 ԹՎԱԿԱՆԻ ԱՊՐԻԼԻ 28-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ

Մ Ա Ս Ի Ն

-----------------------------------------------------------------------------------

Ղեկավարվելով «Նորմատիվ իրավական ակտերի մասին» Հայաստանի Հանրա­պետության օրենքի 33-րդ և 34-րդ հոդվածների 1-ին մասերով՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2022 թվականի ապրիլի 28-ի «**Ուսուցիչների կամավոր ատեստավորման, կամավոր ատեստավորման արդյուն­­քով ուսուցչի դրույքաչափի և դրան հատկացվող հավելավճարի տրա­մադրման, կամավոր ատեստավորման հանձնաժողովի ձևավորման կարգը հաս­տատելու մասին**» N 596-Ն որոշման՝

1) 2-րդ կետը շարադրել հետևյալ խմբագրությամբ՝

«2. Սահմանել, որ՝

1) մինչև սույն որոշումն ուժի մեջ մտնելը կամավոր ատեստավորման արդյունքում 70-100 տոկոս արդյունք ցուցաբերած ուսուցիչների համար սույն որոշման 1-ին կետով հաստատված կարգի ուսուցիչների դրույքաչափին և հավե­լավճարներին վերաբերող դրույթները կիրառելի են 2022 թվականի մայիսի 1-ից.

2) սույն որոշման հավելվածի 9-րդ կետով սահմանված կարգավորումը տարածվում է նաև 2022 թվականին կամավոր ատեստավորմանը մասնակցած և կարգի 76-րդ կետի 1-ին, 2-րդ և 3-րդ ենթակետերով սահմանված արդյունք ցուցաբերած՝ «Ասորերեն լեզու», «Եզդիերեն», «Մայրենի լեզու (քրդերեն)» առարկաներ դասավանդող անձանց վրա.

3) սույն որոշման հավելվածի 72-րդ կետով սահմանված կարգավորումը տարածվում է նաև 2022 թվականին կամավոր ատեստավորմանը մասնակցած և կարգի 76-րդ կետի 1-ին, 2-րդ և 3-րդ ենթակետերով սահմանված արդյունք ցուցաբերած «Նախնական զինվորական պատրաստություն առարկան դասա­վան­դող անձանց վրա:.

2) հավելվածի՝

ա. 1-ին կետը «հանրակրթական ուսումնական հաստատության ուսուցչի» բառերից հետո լրացնել «և Նախնական **(**արհեստագործական**) և միջին մասնա­գիտական կրթական** ծրագրեր իրականացնող ուսումնական հաստատությունում (այսուհետ՝ ուսումնական հաստատություն) հանրակրթական առարկաներ դասա­վան­դող մասնագետների (այսուհետ՝ ուսուցիչ)» բառերով,

բ. 2-րդ կետը «դրա արդյունքում» բառերից հետո լրացնել «սույն կարգի 76-րդ կետի 1-ին, 2-րդ և 3-րդ ենթակետերով սահմանված արդյունք ցուցաբերած» բառերով,

գ. 4-րդ կետում «հաստատվում է» բառերից առաջ լրացնել «յուրաքանչյուր տարի» բառերով, «15» թիվը փոխարինել «20» թվով,

դ. 5-րդ կետը շարադրել հետևյալ խմբագրությամբ՝

«5. Մինչև երեք տարեկան երեխայի խնամքի համար արձակուրդում գտնվող ուսուցիչը կարող է մասնակցել ատեստավորմանը և սույն կարգի 76-րդ կետի 1-ին, 2-րդ և 3-րդ ենթակետերով սահմանված արդյունք ցուցաբերելու դեպքում օգտվել դրույքաչափի փոփոխության և հավելավճարի տրամադրման իրավունքից՝ արձա­կուրդից վերադառնալուց հետո:»,

ե. 5-րդ կետից հետո լրացնել նոր՝ հետևյալ բովանդակությամբ 5.1-ին կետով՝

«5.1. Ատեստավորմանը կարող է մասնակցել նաև «Հանրակրթության մասին» օրենքի 26-րդ հոդվածի 1-ին և 2-րդ մասերի պահանջներին համապատասխանող և սույն կարգի 9-րդ և 13-րդ կետերով սահմանված առարկաների մասնագիտական կրթություն ունեցող ուսուցիչ չաշխատող անձը, և սույն կարգի 76-րդ կետի 1-ին, 2-րդ և 3-րդ ենթակետերով սահմանված արդյունք ցուցաբերելու դեպքում օգտվել դրույ­քաչափի փոփոխության և հավելավճարի տրամադրման իրավունքից՝ աշխատանքի ընդունվելու օրվանից: Սույն կարգի 5-րդ և 5.1-ին կետերով սահմանված անձանց համար հավելավճարի տրամադրման հնգամյա ժամկետը հաշվարկվում է ատես­տավորումից սկսած:»,

զ. 9-րդ կետում «Հասարակագիտություն», «Ասորերեն լեզու», «Եզդիերեն», «Մայրենի լեզու (քրդերեն)» առարկաների ուսուցիչների ատեստավորումն իրականացվում է թեստավորման եղանակով» բառերը փոխարինել «Հասարա­կագիտու­թյուն», «Նախնական զինվորական պատրաստություն, Ֆիզկուլտուրա, «Երաժշտու­­թյուն», «Կերպարվեստ», «Տեխնոլոգիա» առարկաների ուսուցիչների, ինչպես նաև «Ասորերեն լեզու», «Եզդիերեն», «Մայրենի լեզու (քրդերեն)» առար­կաների ուսուցիչների և խմբակավարների ատեստավորումն իրականացվում է թեստավորման եղանակով» բառերով,

է. 11-րդ կետն ուժը կորցրած ճանաչել,

ը. 12-րդ կետը շարադրել հետևյալ խմբագրությամբ՝

«12. Ռուսերենով ուսուցմամբ դասարանների դասվարների համար թեստերը կարող են կազմվել ռուսերենով:»,

թ. 17-րդ կետի 1-ին ենթակետից հանել «, որը չի կարող պակաս լինել 20 և ավելի՝ 24 աշխատանքային օրվանից» բառերը,

ժ. 19-րդ կետը շարադրել հետևյալ խմբագրությամբ՝

«19. Ատեստավորմանը մասնակցելու համար ուսուցիչները հայտերը ներկա­յացնում են Կրթության կառավարման տեղեկատվական համակարգի էլեկտրո­նային մատյանում (matyan.emis.am) և ստանում հաղորդագրություն՝ հայտն ընդուն­ված լինելու վերաբերյալ:»,

ժա. 20-րդ կետի 3-րդ ենթակետում «սույն կարգի 10-րդ և 12-րդ կետերի» բառերը փոխարինել «սույն կարգի 10-րդ կետի» բառերով, 5-րդ ենթակետում «էլեկտրոնային հասցեն» բառերը փոխարինել «էլեկտրոնային փոստի հասցեն» բառերով,

ժբ. 20-րդ կետից հետո լրացնել նոր՝ հետևյալ բովանդակությամբ 20.1-ին կետով՝

«20.1. Սույն կարգի 5.1-ին կետով սահմանված անձը ատեստավորմանը մասնակցելու համար հայտը ներկայացնում է Կրթության կառավարման տեղե­կատվական համակարգում ձևավորված հարթակում՝ էլեկտրոնային եղանակով: Հայտը ներկայացնելիս պահանջվում է հետևյալ տեղեկատվությունը՝

1) անձի անունը, ազգանունը, հայրանունը.

2) բարձրագույն կրթությունը հավաստող փաստաթուղթը (դիպլոմը).

3) բնակության վայրը (մարզը, համայնքը).

4) առարկան, որից պատրաստվում է ատեստավորվել (սույն կարգի 10-րդ կետի դեպքում՝ որակավորման իր բազային կրթության կամ սույն կարգի 13-րդ կետում նշված ցանկում ընդգրկված առարկան).

5) հանրային ծառայության համարանիշը.

6) էլեկտրոնային փոստի հասցեն, հեռախոսահամարը:»,

ժգ. 22-րդ կետից հանել «և տվյալ ուղղությամբ մասնագիտական մանկա­վար­ժական կրթություն տրամադրող բարձրագույն ուսումնական հաստա­տու­թյունում ձևավորված մասնագիտական հանձնաժողովներին» բառերը,

ժդ. 24-րդ կետից հանել «, այդ թվում՝ սույն կարգի 11-րդ և 12-րդ կետերով սահմանված ատեստավորման ենթակա ուսուցիչներին» բառերը,

ժե. 38-րդ կետից հանել «՝ բացառությամբ սույն կարգի 11-րդ կետով սահ­մանված առարկաների ուսուցիչների՝ ոչ թեստային եղանակով ատեստավոր­ման դեպքի» բառերը,

ժզ. 49-րդ կետը շարադրել հետևյալ խմբագրությամբ՝

«49. Եթե ատեստավորման ընթացքում ուսուցիչն առանց թույլտվության դուրս է գալիս ատեստավորման սենյակից, խոսում է այլ ուսուցիչների հետ, փոխում է տեղը, եթե գրավոր աշխատանքի ընթացքում ուսուցիչն արտագրում է, կամ նրա մոտ հայտնաբերվում է բջջային հեռախոս կամ այլ կապի միջոց, ապա ներկայացուցիչը պարտավոր է կենտրոնի ղեկավարի և պատասխանատու ներկա­յացուցչի մասնակցությամբ դադարեցնել նրա ատեստավորումը՝ այդ մասին արձա­նագրելով քննասենյակի ուսուցիչների խմբի ցուցակի «Նշում» սյունակում, և տեղյակ պահել ուսուցչին:»,

ժէ. 55-րդ, 56-րդ և 57-րդ կետերն ուժը կորցրած ճանաչել,

ժը. 63-րդ կետից հանել «կամ 11-րդ կետում նշված առարկաների պարա­գայում՝ տվյալ ուղղությամբ մասնագիտական մանկավարժական կրթություն տրա­մադրող բարձրագույն ուսումնական հաստատությունում ձևավորված մասնա­գի­տական հանձնաժողովին» բառերը,

ժթ. 70-րդ կետը լրացնել հետևյալ բովանդակությամբ նոր նախադասու­թյամբ. «Սույն կետով սահմանված դրույքաչափը նվազեցման ենթակա չէ:»,

ի. 72-րդ կետում հավելավճար է ստանում ուսուցչի ամբողջ աշխատա­վարձի համապատասխան տոկոսի չափով բառերը փոխարինել հավելավճար է ստանում դասավանդվող ժամերին համապատասխան օրենսդրությամբ սահման­ված կարգով տրամադրվող աշխատավարձի նկատմամբ կիրառվող համա­պա­տասխան տոկոսի չափով բառերով,

իա. 74-րդ կետից հանել «հանրակրթական» բառը,

իբ. 77-րդ կետում «երկրորդ անգամ» բառերը փոխարինել «կրկին» բառով,

իգ. 77-րդ կետից հետո լրացնել նոր՝ հետևյալ բովանդակությամբ 77.1-ին կետով՝

«77.1. 0-59 տոկոս արդյունք ցուցաբերած ուսուցիչների մասին տեղեկատվու­թյունը, ըստ ենթակայության, նախարարությունը ներկայացնում է լիազոր մարմնին՝ տնօրենի կողմից տվյալ ուսուցչի համար սույն կարգի 78-րդ կետով սահմանված վերապատրաստումը և վերաատեստավորմանը մասնակցությունն ապահովելու համար:»,

իդ. 78-րդ կետից հետո լրացնել նոր՝ հետևյալ բովանդակությամբ 78.1-ին կետով՝

«78.1. Հանրակրթական ծրագիր իրականացնող ուսումնական այլ հաս­տա­տություն ուսուցչի տեղափոխության դեպքում ուսուցիչը չի ազատվում սույն կարգի 78-րդ կետով սահմանված պարտավորությունը կատարելուց:»,

իե. 80-րդ կետը շարադրել հետևյալ խմբագրությամբ՝

«80. Հանրակրթական ծրագիր իրականացնող ուսումնական այլ հաստա­տությունում համատեղությամբ աշխատող ուսուցիչն ատեստավորվում է հիմնական աշխատավայրում դասավանդող առարկայից: Այն հաստատությունում, որտեղ ուսուցիչն աշխատում է համատեղությամբ, տվյալ ուսուցչի համար դրույքաչափի փոփոխություն չի կատարվում, և տրվում է միայն հավելավճար՝ սույն կարգի 72-րդ կետի պահանջներին համապատասխան:»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան